Sporveis- og forstadsbaneulykker i Norge

Drift av sporveier og forstadsbaner innebærer en risiko for både reisende og omgivelsene, på lik linje med enhver transportform. Denne artikkelen omhandler ulykker med sporveier («trikk»), forstadsbaner og tunnelbaner (metro).

Siden sporvogner for en stor del går i bygatene, og er bundet av skinnene og dermed ikke kan styre utenom hindringer som brått måtte komme i veien, er sporvogner oftere innblandet i ulykker enn forstandsbanevogner og tunnelbanevogner. De siste bruker egne traseer. Dette gjenspeiles i ulykkesstatistikkene slik at sporvogner i Norge synes å være involvert i ulykker omtrent ti ganger så ofte som forstadsbaner og tunnelbaner. Transportøkonomisk institutt beregnet at dødsrisikoen ved bruk av sporvogn i Norge i perioden 1985-95 var 0,0124 døde for hver million personkilometer. Det tilsvarende tallet for tunnelbaner var 0,0013 og jernbane 0,0009. Tallene er imidlertid ikke helt sammenlignbare, for i grunnlaget for sporvognsulykketallene er det tatt med påkjørsler av personer som ikke benyttet transportmiddelet, mens det for tunnelbare er usikkert om disse er med i beregningene, mens det for jernbane er sikkert at disse ikke er medregnet.

Referanser

Jernbaneulykker i Norge
Sporvei i Norge
Undergrunnsbane i Norge